stanford-oval/wikipedia huggingface dataset:
דוב"ב

| --- | --- |
שלט הכניסה החדש למושב
מדינה: ישראל ישראל
מחוז: הצפון
מועצה אזורית: מרום הגליל
גובה ממוצע: ‎768 מטר
תאריך ייסוד: 1963
תנועה מיישבת: תנועת המושבים
סוג יישוב: מושב
מוצא המייסדים: מרוקו, איראן
נתוני אוכלוסייה לפי הלמ"ס לסוף 2023
  - אוכלוסייה: 489 תושבים
 מפת מיקום  מפה דינמית   (למפת אצבע הגליל מוגדלת) דוב"ב(למפת אצבע הגליל רגילה) דוב"ב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דוב"ב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דוב"ב33°03′06″N 35°24′26″E﻿ / ﻿33.0517901990303°N 35.4072268931609°E﻿ / 33.0517901990303; 35.4072268931609  heמפת היישובים של מועצה אזורית מרום הגליל (in English: Merom HaGalil Regional Council) באדום - דוב"ב בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

מגדל התצפית הישן
דּוֹבֵ"ב הוא מושב בגליל העליון, כשבעה ק"מ מצפון להר מירון, סמוך לגבול הצפון. המושב נכלל במועצה האזורית מרום הגליל ומסונף לתנועת המושבים. שם המושב הוא ראשי תיבות שמו של דוד בלוך-בלומנפלד, מראשי תנועת העבודה בארץ ישראל, שהיה ראש עיריית תל אביב. שמורת הר דוב"ב נמצאת כקילומטר צפונית-מערבית למושב, סמוך לגבול לבנון. הביקור בה מותנה באישור ביטחוני.
היסטוריה > במאה ה-20

המושב נוסד בשנת 1958 על ידי עולים ממרוקו ומפרס במסגרת תנועת מן העיר אל הכפר. וכחלק ממדיניות יהוד הגליל, על אדמות הכפר הערבי הנטוש בירעם. בעת הקמתו קיבלה כל משפחה 20 דונם בנוסף קיבל המושב 4,000 דונם של אדמת מרעה. אולם המושב ננטש לאחר זמן קצר עקב קשיי הסתגלות של התושבים ומחסור בפרנסה. המושב יישב מחדש בנובמבר 1963⁩.
בינואר 1971 פגע ביישוב טיל נ"ט ששוגר מלבנון אך הוא לא גרם לנפגעים או נזק.
בשנת 1972 החלו דיונים על החזרת עקורי איקרית ובירעם לכפריהם, תושבי המושב הביעו התנגדות נחרצת למהלך.
ביולי 1976 הוקמה מרפאה ליד המושב עבור תושבי דרום לבנון במסגרת מדיניות הגדר הטובה.
בפברואר 1986 החלה שמועה במושב על מכשפה שנראתה מספר פעמים באישון ליליה ברחבי היישוב. הסיפור גרם לסערה תקשורתית וחרדה שפקדה את המושב, ובעיקר את ילדיו.
היסטוריה > במאה ה-21

במהלך מלחמת לבנון הראשונה נפלו במושב קטיושות ופצצות מרגמה. בנוסף פרצה חטיבת מרכבות הפלדה ציר באורך עשרה ק"מ בין המושב לבין העיירה בינת ג'בייל, באמצעות בולדוזרים קטרפילר די-9, ציר ששימש לחילוץ פצועים.
באוקטובר 2008 אושרה למושב הרחבה קהילתית של 96 יחידות דיור צמודות קרקע על מגרשים בשטח של 650 מ"ר.
החל מסוף העשור השני של המאה ה-21 החל ארגון חזבאללה להקים עמדות בנקודות שונות מצדו השני של הגבול, סמוך למושב, זאת בניגוד להחלטה 1701 של מועצת הביטחון של האו"ם.
בעקבות פריצת במלחמת חרבות ברזל פונה היישוב מתושביו, בשבוע השני למלחמה. רובם למלון לאונרדו קלאב טבריה. ב-12 בנובמבר 2023 פגע ביישוב טיל נ"ט ששוגר מלבנון. מהירי נהרג עובד חברת החשמל ונפצעו חמישה. בהמשך המלחמה נפגע המושב עוד פעמים רבות מירי נ"ט ופצמ"רים. הירי גרם לנזק כבד לבתים ביישוב. למרות הסכם הפסקת האש עם לבנון הודיעה ממשלת ישראל, בדצמבר 2024, כי המושב ויישובים סמוכים ימשיכו להיות מפונים עד פברואר 2025 לפחות.
כלכלה

מרבית תושבי המושב עוסקים בחקלאות. בעבר היה הענף העיקרי מטעים (תפוח עץ, אגס, אפרסק, שזיף). כיום הענף העיקרי הוא הלול (בעיקר מטילות ומעט פטם). כן קיימים מספר משקים המתמחים בגידול בקר לבשר ומתבססים על מרעה, ומשקים המתמחים בגידול כבשים לבשר, ומתבססים על האבסת מספוא בדיר. במושב גם מספר משקים, אשר בנו חדרי אירוח, ומתמחים בתיירות מקומית בגליל.
החל משנת 1982 חווה המושב משבר כלכלי, כחלק ממשבר חובות המושבים הארצי. עד שנת 1989 הגיע החוב הממוצע של כל משפחה במושב לכ-100 אלף שקל. המושב נכנס אחר כך להסדר חובות המושבים ובעקבותיו חלו שינויים בהתנהלות הכלכלית. המושב נכלל מאז 1993 באזור עדיפות לאומית א', הוא גם קיבל סובסידיות לייצור ביצים.
בשנת 2009 הוכרז מושב דוב"ב כ"כפר תיירותי". בסיוע משרד התיירות, שניתן בעקבות מלחמת לבנון השנייה, הוחלט להשקיע בתחום התשתית והתיירות במרכז היישוב. במסגרת הפרויקט, בוצעו עבודות תשתית במרכז היישוב, כגון: עבודות ריצוף, שיפור והרחבת המדרכות, עבודות גינון נרחבות, גדרות ומעקות דקורטיביים, הקמת תאורה תיירותית והחלפת עמודי התאורה הקיימים, טיפול בכניסה ליישוב, והתקנת שלט כניסה חדש. במרומי הגבעה שביישוב, הוקמה אטרקציה תיירותית להעשרת חוויית הביקור במקום - תצפית נוף הכוללת חנייה ואמפיתיאטרון, הצופים על שטח לבנון.
חינוך

בשנת 1971, לאחר שהתרחש אסון הפיגוע באוטובוס ילדי אביבים, הופסקו הסעות התלמידים לבית הספר האזורי, וילדי דוב"ב החלו ללמוד בנפרד, בבית הספר במושב. בשנות התשעים הופסק נוהג זה, וילדי דוב"ב לומדים כיום בבית הספר האזורי ביישוב הקהילתי בר יוחאי, בקיבוץ סאסא או בעיר כרמיאל.
ענפי החקלאות במושב בתמונות

לול מטילות
רחלה וטלה
מטעים פורחים באביב
חנטת הפרי
פרות במרעה
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מקום בלב (משמעויות שמות ישובים בקווי העימות), באתר האקדמיה ללשון העברית
↑  ישעיהו עשני, עם העליה לדובב, דבר, 3 באוקטובר 1958
מושב דובב חוגג העלייה לקרקע, הארץ, 12 בספטמבר 1958
↑  "הפעולה השמית" נגד המושב דובב, הארץ, 22 בספטמבר 1958
דובב ואדמות בירעם, חדשות, 8 ביוני 1987
↑  מושב דוב"ב התנחל בגליל, למרחב, 12 בספטמבר 1958
↑  מושב דובב יושב מחדש, על המשמר, 12 בנובמבר 1963
מושב דובב בגליל יושב מהדש, למרחב, 12 בנובמבר 1963
↑  ממחם הרט, פצצת באזוקה לעבר מושב דובב - מלבנון, מעריב, 5 בינואר 1971
↑  תושבי דובב מתנגדיס לשובם של אנשי בירעם, על המשמר, 5 ביולי 1972
מושב דובב מתנגד להחזרת תושבי בירעם, דבר, 5 ביולי 1972
↑  אחות לבנונית עזרה לרופא הישראלי במרפאה החדשה מול מושב דובב, מעריב, 2 ביולי 1976
↑  מנחם הורוביץ, גם עיתונאים מחו"ל מחכים למכשפה, חדשות, 11 בפברואר 1986
מנחם רהט, ההמונים בעקבות המכשפה מדובב, מעריב, 12 בפברואר 1986
↑  מנחם רהט, "המכשפה הייתה בדובב ועוד איך", מעריב, 11 בפברואר 1986
מנחם הורוביץ, שד בלי רגליים מבהיל את המושב, חדשות, 10 בפברואר 1986
↑  שני מטחי קטיושות נורו לעבר מושב דוב"ב בצפון; אין נפגעים, באתר ynet, 14 ביולי 2006
↑  נפילות גם במושב דובב שבגבול הצפון; לא ידוע על נפגעים, באתר ynet, 16 ביולי 2006
↑  אמיר זוהר, זה מה יש, ועם זה נפסיד, באתר הארץ, 23 באוגוסט 2006
1 2  אסף מרדכי, ‏מושב דוב"ב, באתר גלובס, 7 באוקטובר 2008
↑  עמוס הראל, חיזבאללה הקים 16 עמדות תצפית נוספות בגבול ישראל מאז אפריל, באתר הארץ, 28 ביוני 2022
↑  איתי בלומנטל חן ביאר אורלי אלקלעי, תוכנית הפינוי של צה"ל בצפון | רשימת היישובים המלאה, באתר כאן – תאגיד השידור הישראלי, 16 באוקטובר 2023
שקד שדה, ‏המתיחות בגבול הצפון: הממשלה אישרה להיערך לפינוי יישובים נוספים | הרשימה המלאה, באתר מעריב אונליין, 18 באוקטובר 2023
↑  עדי חשמונאי, חצי שנה לאחר הפינוי, טבריה הפכה ל"מיני ישראל" גרסת הגליל העליון, באתר הארץ, 19 באפריל 2024
↑  ישראל במלחמה: עדכוני היום ה-37, באתר ynet, 12 בנובמבר 2023
עדי חשמונאי, 22 אזרחים וחיילים נפצעו היום מירי נ"ט ופצמ"ר בשתי תקריות בצפון, באתר הארץ, 12 בנובמבר 2023
↑  רן רימון, הגזרה הצפונית מתחממת, נתניהו מתחמק מאחריות ומשווה את עצמו לבוש | היום ה-37, באתר ynet, 12 בנובמבר 2023
שתי רקטות נפלו בשטחים פתוחים בגליל העליון, ללא אזעקה. לא היו נפגעים, באתר ynet, 21 באפריל 2024
↑  דבר, ‏עדכונים שוטפים / לוחם מילואים נפצע קשה בהיתקלות בצפון רצועת עזה; נזק כבד נגרם לבתים ביישוב דוב"ב, באתר דבר העובדים בארץ ישראל, 24 במאי 2024
↑  יובל אזולאי, בעלות של מיליארד שקל: המדינה נערכת להמשך פינוי תושבי הצפון לפחות עד סוף פברואר, באתר כלכליסט, 24 בדצמבר 2024
↑  שמעון וייס, מושבי הצפון מאיימים להפגין בירושלים, דבר, 25 במרץ 1982
↑  הביצים השחורות נגד הלבנות, חדשות, 19 בדצמבר 1989
↑  משה פרל, תקציב עם חסינות מפני בג"ץ, חדשות, 10 בינואר 1992
דוב"ב מדרום
| --- | --- |
בקרת זהויות :  NLI: 987007388174505171
פסיכולוגיה יהודית

פסיכולוגיה יהודית היא מכלול שיטות תאורטיות וטיפוליות העוסקות במבנה נפש האדם, מגדירות מהו האיזון הנפשי אצל האדם, מתחקות אחר הסיבות והגורמים לערעורו והדרכים להשבת האיזון הנפשי על כנו, על פי מקורות יהודיים ובהתאם לרוחם.
הקשר בין יהדות ופסיכולוגיה

החיבור בין הפסיכולוגיה ליהדות אינו חדש. הדת וההגות היהודית לדורותיה עסקו פעמים רבות בנושאים הקשורים לנפש האדם. במקרא ובספרות חז"ל, ניתן למצוא הנחיות או תובנות הקשורות לתחום הנפש, אך אלו אינן מוצגות באופן שיטתי וסדור כתורת נפש. בספרות היהודית המאוחרת יותר התרחב אופיו של העיסוק בתחום זה, בדומה לעיסוק הפילוסופיה העתיקה בנפש, כאשר מוקד הדיון היה לשם מימוש מטרות הדת, והעיסוק ברבדים הנפשיים הוא אגבי ונלווה לכך.
תיקון המידות

תיקון המידות, או מצוות הליכה בדרכי ה', הם תחום מרכזי ביהדות העוסק בזיכוך תכונות הנפש והטבת רגשות האדם, במטרה לעשותו לאדם שלם וטוב יותר.
המקור למושג מצוי בתורה: ”וְעַתָּה יִשְׂרָאֵל מָה ה' אֱלֹהֶיךָ שֹׁאֵל מֵעִמָּךְ? כִּי אִם לְיִרְאָה אֶת ה' אֱלֹהֶיךָ, לָלֶכֶת בְּכָל דְּרָכָיו וּלְאַהֲבָה אֹתוֹ וְלַעֲבֹד אֶת ה' אֱלֹהֶיךָ בְּכָל לְבָבְךָ וּבְכָל נַפְשֶׁךָ.” (דברים, י', י"ב) הביטוי "ללכת בכל דרכיו" שגם נמצא בתפילת שלמה המלך (מלכים א', ח', נ"ח) – מבואר ככולל את תיקון המידות והטיית הרגשות לדרכים מתוקנות וראויות.
יסודות הפסיכולוגיה היהודית וייחודה

באופן כללי עד להתהוותה של הפסיכולוגיה המודרנית, לא התקיים בספרות היהודית דיון פסיכולוגי מובהק שנועד רק לשם טיפול בחולי כפי גישת הפסיכולוגיה הקלאסית, או לשם רווחה נפשית אישית כפי הגישה של הפסיכולוגיה ההומניסטית. החל מהמאה ה-20, עם התהוותה של הפסיכולוגיה כמדע העומד לעצמו, החלו הוגים יהודיים שונים להתמודד בדרכים שונות עם גוף ידע זה.
את העיסוק בנושא יחס היהדות והפסיכולוגיה ניתן לחלק באופן כללי לשניים: מצד אחד היו הוגים שניסו להראות עקרונות פסיכולוגיים הקיימים ביהדות, אם מתוך שלילה של הפסיכולוגיה המערבית ואם מתוך קבלה שלה; מהצד השני - הוגים שניסו לקבל מהיהדות עקרונות שיעזרו לפתח את הפסיכולוגיה המערבית. ההבדל בין שתי הגישות הוא בנקודת המוצא - האם לב העיסוק הוא ביהדות או בפסיכולוגיה.
ספרים רבים מאוד נכתבו על הנושא, בין מחבריהם ניתן למנות את הרב שלמה אבינר, הרב יובל פרוינד, יאיר כספי, וד"ר ברוך כהנא שהשוו את הפסיכולוגיה עם ההגות היהודית העכשווית יותר. בנוסף, קיימים גם ספריו של פרופ' אליהו רוזנהיים שעוסקים בפסיכולוגיה היונקת את רוחה מהגותם של התנאים והאמוראים. בשנות השבעים, פיתח פרופ' מרדכי רוטנברג שיטה פסיכולוגית המבוססת על תפיסת הצמצום הקבלית, בשילוב עם תפיסות מההגות החסידית ועקרונות מדרשיים שונים, אותה החל ללמד במוסדות אקדמיים.
יסודות הפסיכולוגיה היהודית וייחודה > שיטת פרופ' מרדכי רוטנברג

פרופ' מרדכי רוטנברג טוען בספריו שלא יכולה להתקיים מציאות של ריק רוחני, כך שהפסיכולוגיה מוכרחה לינוק מתאולוגיה כלשהי. לטענתו, הפסיכולוגיה הכללית על שלל שיטותיה השונות נובעת ויונקת כולה מן התאולוגיה הנוצרית, ומשמעות התאולוגיה הנוצרית היא דטרמיניזם, פסימיות, ובסופו של דבר - ייאוש. בנוסף, דרך הכפיה על המטופל לגלות את רצונותיו השורשיים נתפסת כהתגלמות הדמות המיסיונרית הרואה באדם מסוים כאיש מפתח שבידו האמת ועליו להפיץ את אותה האמת גם אם בדרך כפיה. בניגוד לכך, גורס רוטנברג, הפסיכולוגיה היהודית יונקת מן התאולוגיה היהודית, שבסיסה המרכזי הוא עקרון הבחירה ויכולת ההשתנות של האדם, ולפיכך גלומות בה תקווה ואופטימיות. לפי השקפתו של רוטנברג, הדברים מתחילים בשורשם מעניין הצמצום והתיקון: הצמצום הוא הרעיון שבריאת העולם היא ביסודה מעשה של התכנסות, בו הבורא מתכנס או מצטמצם מרצון, כדי לפנות מקום לרע, לעולם, לזולת, ולאפשר את קיומם; התיקון הוא הרעיון שהבורא מזמין את האדם ואפילו דורש ומצפה ממנו לתקן את העולם, ואף להשפיע על העולמות העליונים.
יסודות הפסיכולוגיה היהודית וייחודה > שיטת הרב יחיאל יעקבסון

הרב יחיאל יעקבסון טוען כי קיים הבדל מהותי בין הפסיכולוגיה היהודית לפסיכולוגיה ה"רגילה" בשיטת הטיפול. הטיפול בפסיכולוגיה היהודית מבוסס מצד אחד על התפיסה ש"אחרי המעשים נמשכים הלבבות"; ומצד שני על התפיסה ש"הדעות הן שורש המידות" (כמו שמאריך הרמב"ם במקומות רבים[דרוש מקור]). כלומר, שיטת הטיפול צריכה לשלב בין שני גורמים: הדעה (המחשבה והתפיסה), והעברת הדברים למעשה (התנהגות) באופן מדורג. לפי השקפה זו, הפסיכולוגיה היהודית משלבת בין שתי אסכולות שונות המנהלות ויכוח נוקב בשדה הפסיכולוגיה הכללית - האסכולה הקוגניטיבית והביהביוריסטית. עם זאת, נטען כנגד יעקבסון כי גם בפסיכולוגיה ה"רגילה" ישנו טיפול שמשלב את האסכולה הקוגניטיבית והביהביוריסטית - טיפול קוגניטיבי התנהגותי.
נקודה נוספת שעומדת ביסוד הפסיכולוגיה היהודית כתפיסה היא שלאדם יש בחירה תמידית ויכולתו לשנות את דרכי מחשבתו, מעשיו וצורת חייו, קיימת תמיד ואינה נשללת בשום אופן. הבחירה עומדת תמיד בין טוב לרע, או בצורה מדויקת יותר בין אמת לשקר. האדם מקושר תמיד לרוח ואידאולוגיה מסוימת, בכל רגע, בכל מעשה, מחשבה, אקטיבי או פסיבי, של עצמו או של אחרים. לכן, עיקר הבחירה ויכולת ההשתנות של האדם היא לפני הירידה לפרטים הקטנים, בצמתים מרכזיים בהם הוא בוחר לאיזה כוח הוא מתקשר בדרכי חייו. הדבר בא לידי ביטוי במיוחד בצריכת תרבות באמצעות קריאת ספרים, צפייה בסרטים וכדומה.
יסודות הפסיכולוגיה היהודית וייחודה > שיטת הרב זאב חיים ליפשיץ

הרב זאב חיים ליפשיץ מגדיר את עיקרי שיטתו כגישה חיובית-יצירתית המתמקדת בחלק העליון שבאדם ותפיסת האדם כצומת ליצירה, המעבד ומעצב ומפגיש שמים וארץ, יחיד וחברה. מכאן הצורך לחקור את מקומה של הרוחניות, של החברה, ושל הצרכים האינדיבידואליסטיים בכפיפה אחת, שהיחיד הוא המנצח על כולם ומטביע את חותמו כישות עצמאית ומקורית. השקפה זו גם מביאה לצורך לחקור את השפעת התרבות והדת על ההתנהגות האנושית, שיטה שהמכון שאותו מנהל ליפשיץ הוא חלוץ ומוביל בה. כמו כן, ליפשיץ מדגיש את מקומה של האישה כיישות בעלת איכויות מקוריות משלה, ללא צורך להידמות לגבר, ותפיסת המינים כמשלימים זה את זה, בעוד שבעבר הקרוב, שלטה במערב הגישה הרואה בהם מתחרים. לגישות מקוריות אלו השלכות מכריעות בבעיות יסוד כיחסי הזוגיות במבנה המשפחה, והיחסים העקובים מדם בין הדתות.
הרב ליפשיץ היה תלמידו של ז'אן פיאז'ה במשך כשש שנים בתקופת לימודיו באוניברסיטת ז'נבה, ממנו הושפע עמוקות. השפעת גישתו של פיאז'ה על ליפשיץ מתבטאת בעיקר בתפיסה הסטרוקטורלית השואפת לאיזון בין ניגודים. עקרון האיזון בין ניגודים הוא דומיננטי גם בתפיסת העולם והאדם ביהדות, אך בהבדל בעל משמעות: בעוד שפיאז'ה הלך בעקבות התפיסה המערבית וחיפש את האיזון בין שני צדדים, דוגלת היהדות במבנה תלת־ממדי שבו שולט ממד הגובה כמורה כיוון, כמארגן וקובע מטרה; היהדות מייחסת חשיבות לארגון יותר מלאיזון. הרב ליפשיץ לא הסתפק רק בתאוריה, אלא פיתח שיטת הדרכה נקודתית ושיטתית ושיטות אבחון מקוריות.
לימוד ויישום בפועל

בשנות השבעים, פיתח פרופ' מרדכי רוטנברג שיטה פסיכולוגית חסידית והחל ללמדה במוסדות אקדמיים. שיטה זו שימשה כבסיס ל'מודל הפסיכולוגיה היהודית' אותו פיתח יחד עם בתו, ד"ר מיכל פכלר, ותלמידו ד"ר ברוך כהנא. בשנת 2006 ייסדו השלושה את "מרכז רוטנברג לפסיכולוגיה יהודית", השם לו למטרה לקדם הפצה של מודל לפסיכולוגיה יהודית ככלי תרפויטי וכתפיסה קהילתית חינוכית כוללת של החברה.
מכון "סדנת אנוש - מכון תורני להדרכה רוחנית" הוקם בירושלים על ידי הרב זאב חיים ליפשיץ בשנת 1972. המכון עוסק בכמה תחומים, בהם: ייעוץ והדרכה אישית. הכשרת מחנכים ופיתוח דרכי הוראה. במסגרתו נלמדת שיטתו של הרב ליפשיץ בפסיכולוגיה יהודית.
תוכנית נוספת היא "פסיכולוגיה ביהדות" שהוקמה על ידי ד"ר יאיר כספי, באוניברסיטת תל אביב בשנת 1997, פועלת מאז ברציפות, והפכה בשנת 2007 למרכז לימודים עצמאי בתל אביב.
קורסים ללימודי פסיכולוגיה יהודית נפתחו בשנת תשס"ח (2008) על ידי הרב שמואל טל, ב"תורת החיים - בית הספר להעצמה אישית ולהכשרת מטפלים". בהקמת בית הספר הסביר הרב טל כי לתורה יש אמירה ברורה בכל הרמות של הפסיכולוגיה, ויש לה ספרות רחבה ועמוקה המכילה שיטות עבודה ברורות. לדבריו, מדובר בתחום קדוש ופנימי ביהדות ולכן לא ייתכן שאנשים דתיים יפנו לפסיכולוג חילוני או ילכו ללמוד פסיכולוגיה חילונית. בתחילת דרכו של בית הספר, לימד בו גם הרב יחיאל יעקבסון.
ראו גם

מסירות נפש ביהדות
חשבון נפש
מידות טובות (יהדות)
אבלות (יהדות)
להט"ב ויהדות
לקריאה נוספת

מרדכי רוטנברג, פסיכולוגיה יהודית וחסידות, סדרת אוניברסיטה משודרת, בהוצאת משרד הביטחון – ההוצאה לאור, 1997
מרדכי רוטנברג, שבעים פנים לחיים – רה-ביוגרפיה מדרשית כפסיכותרפיה אישית, הוצאת מוסד ביאליק, 1994.
מרדכי רוטנברג, היצר – הפסיכולוגיה הקבלית של מיניות ויצירתיות, הוצאת שוקן, 1999.
הרב יצחק גינזבורג, להפוך את החושך לאור - קבלה ופסיכולוגיה, הוצאת גל עיני, 2004.
הרב יצחק גינזבורג, הנפש, הוצאת גל עיני, 2007.
אליהו רוזנהיים, תצא נפשי עליך: הפסיכולוגיה פוגשת ביהדות, הוצאת ידיעות אחרונות, 2001.
אליהו רוזנהיים, פסיכולוגיה בהווית היהדות, הוצאת מודן, 2008.
אליהו רוזנהיים, קריאות פסיכולוגיות במאמרי חכמים, הוצאת שוקן, 2009.
הרב יובל פרוינד, פסיכולוגיה של מעלה: תורת הנפש במשנת הרב קוק, הוצאת ראש יהודי, 2009.
ברוך כהנא, שבירה ותיקון: מודל חסידי לפסיכולוגיה קלינית, הוצאת ראובן מס, 2010
חביבה פדיה, קבלה ופסיכואנליזה – מסע פנימי בעקבות המיסטיקה היהודית, הוצאת ידיעות אחרונות, 2015.
רבקה מצנר, קבלת האר"י וביון - נקודות מפגש, אדרא, 2020.
ברוך כהנא, אורות האדם והנפש: משנתו הפסיכולוגית של הראי"ה קוק וכלים ליישומה, הוצאת ראובן מס, 2020
הערות שוליים

↑  ישנם מספר חיבורים העוסקים בנפש כנושא עיקרי, דוגמאות לכך בימי הביניים הם: שמונה פרקים לרמב"ם אשר כפי המבואר בהקדמתו ובמבנהו מטרתו לבסס את האתיקה כאמצעי להשגת הנבואה ומטרות עבודת האל; תורת חובות הלבבות אשר עוסק באתיקה וחובות הלב של האדם כלפי בוראו; ספר בולט מתנועת החסידות הוא: ספר התניא אשר מטרתו להציג את דרך עבודת השם על פי תפיסת החסידות, זאת מתוך הצגת מבנה הנפש הכפולה של האדם ודרכי התמודדות התואמת לכל הלך רוח; ספרים של תנועת המוסר עסקו בשלושה יסודות והם שלמות התורה, שלמות המעשים ושלמות האדם ואשר שלושתן מכוונות למעשה לשם מימוש עבודת האל בצורה השלמה ביותר להבנתם
↑  מרדכי רוטנברג, פסיכולוגיה יהודית וחסידות, ישראל: משרד הבטחון, אוניברסיטה משודרת, 1997, עמ' 23, 28
↑  פרק המבוא של הספר
↑  פרק המבוא של הספר
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
מצח

ערך זה עוסק באזור בפנים. אם התכוונתם ליחידה בצה"ל הנקראת מצ"ח, ראו .
| --- | --- |

 שיוך:  subdivision of frontal part of head 
 אספקה עורקית:  supraorbital artery 
 ניקוז ורידי:  supraorbital vein 
 מזהים
 לטינית (TA98):  sinciput 
 טרמינולוגיה אנטומיקה:  A01.1.00.002 
 TA2 (2019):  101 
 FMA:  63864 
 קוד MeSH:  A01.456.505.580 
 מזהה MeSH:  D005546 
 מערכת השפה הרפואית המאוחדת:  C0016540 
 
מצח
מצח הוא האזור הקשיח הנמצא בחלק העליון של הפנים האנושיות, מעל העיניים. לעיתים מוגדר המצח כעור הפנים שבין הגבות לבין קו השיער.
אנטומיה

העורקים המרכזיים הנמצאים במצח הם העורק העל-ארובתי והעורק העל-סלילי. הוורידים המרכזיים הנמצאים במצח הם הווריד העל-ארובתי והווריד הקדמי. העצב המרכזי הנמצא במצח הוא העצב הקדמי.
בתרבות האנושית

בתרבויות שונות נעשה שימוש באביזרי קישוט או בתכשיטים על מנת לעטר את המצח. בתרבות ההודית, לדוגמה, נעשה שימוש בנקודה אדומה ("טיקה") הממוקמת במרכז המצח, בסמיכות לגבות.
במאה ה-15 נהגו נשות האצולה לגלח את שער ראשן על מנת להגדיל את המצח כחלק מהאופנה בתקופה. נשות האצולה נחשבו לחכמות ומלומדות בקרב פשוטי העם, ולכן אדם בעל "מצח גבוה" (דהיינו קו שיער נסוג) נתפס לעיתים כאדם חכם ואינטליגנטי. אדם בעל מצח חרוש בקמטים נתפס לעיתים כאדם בעל דאגות.
בשפה העברית מוכר הביטוי "במצח נחושה" שמקורו בתנ"ך, בספר ישעיהו (”כִּי קָשֶׁה אָתָּה, וְגִיד בַּרְזֶל עָרְפֶּךָ, וּמִצְחֲךָ נְחוּשָׁה”), והוא מתאר התנהגות מתריסה ומנוגדת למוסכמות.
מגנטים נדירים בכדור הארץ

נוזל מגנטי על זכוכית, עם מגנט נדיר מתחת
מגנטי נאודימיום (גלילים קטנים) מרימים כדורי פלדה. כפי שמוצג כאן, מגנטים נדירים יכולים להרים משקל פי אלפים ממשקלם
מגנטים נדירים בכדור הארץ הם מגנטים קבועים וחזקים שעשויים מסגסוגת של אלמנטים נדירים שנמצאים בכדור הארץ.
מגנטים נדירים בכדור הארץ הם הסוג החזק ביותר של מגנט שקיימים על כדור הארץ, נושא המגנטים התפתח בשנות ה-70 וה-80. מגנטים אלו מייצרים שדות מגנטיים חזקים משמעותית יותר מאשר שדות מגנטים של מתכות נורמטיביות כמו סמריום ונאודימיום.
השדה המגנטי שלהם יכול לחרוג ב-1.4 טסלה בניגוד למתכות אחרות אשר חורגות ב-0.5 עד 1 טסלה.
ההתפתחות של מגנטים נדירים בכדור הארץ החלה סביב 1966, כאשר שני מדענים של מעבדת המחקר של חיל האוויר (אנ') (AFRL) גילו כי סגסוגת של איטריום וקובלט היא ללא ספק התרכובת עם האנאיזוטרופיה המגנטית הקבועה הגדולה ביותר מכל חומר שנמצא אז.
הסבר על כוחם

המגנטים הנדירים של כדור הארץ הם מתכות שהן פרומגנטיות, כלומר, כמו ברזל ניתן למגנט אותן כדי להפוך למגנטים קבועים.
טמפרטורת הקירי גורמת לפרומגנטיות של המגנט הנדיר להיעלם.
המגנטים הנדירים עשויים מתרכובות שדומות לתרכובות של מתכות המעבר: ברזל, ניקל וקובלט.
הכוח האדיר של המגנטים הנדירים נובע בעיקר משני גורמים:
• גורם ראשון הוא שהמבנים הגבישיים שלהם מכילים אנאיזוטרפיה גבוהה מאוד.
• גורם שני הוא שהאטומים של המגנטים הנדירים יכולים להיות לרגעים מגנטיים גבוהים, משום שמבנה האלקטרונים האלטרנטיבי שלהם מכיל אלקטרונים לא מזוהמים רבים, בניגוד לאלמנטים אחרים, שבהם כמעט כל האלקטרונים קיימים בזוגות עם ספינים מנוגדים.
התכונות המגנטיות

כמה מאפיינים חשובים המשמשים להשוואת מגנטים קבועים הם:
המגנטיות הנותרת לאחר הרחקת השדה המגנטי אשר מודד את עוצמת השדה המגנטי בין מגנט למגנט;
ההתנגדות של החומר לניטרול המגנטיות (של משהו);
אנרגיית הצפיפות של אנרגיה מגנטית;
טמפרטורת קירי - הטמפרטורה שבה החומר מאבד את המגנטיות שלו.
למגנטים נדירים בכדור הארץ יש השתיירות גבוהה יותר, כפיינות גבוהה יותר ומוצר אנרגיה גבוה יותר, אבל לנאודימיום לפחות יש נקודת קירי יותר נמוכה משאר הסוגים.
טבלה משווה בין סוגי המתכות הנדירות: נאודימיום, סמריום-קובלט למתכות אחרות.
| T C (° C)> 310-400 | ( BH ) מקסימום (kJ / m 3 )> 200-440 | H ci (kA / m)> 750-2000 | B r (T)> 1.0-1.4 | מגנט> Nd 2 Fe 14 B (מודבקים) |
| --- | --- | --- | --- | --- |
| 310-400 | 60-100 | 600-1200 | 0.6-0.7 | Nd 2 Fe 14 B (מלוכדות) |
| 720 | 120-200 | 600-2000 | 0.8-1.1 | SmCo 5 (מודבקים) |
| 800 | 150-240 | 450-1300 | 0.9-1.15 | Sm (Co, Fe, Cu, Zr) 7 (מודבקים) |
| 700-860 | 10-88 | 275 | 0.6-1.4 | אלניקו (מודבקים) |
| 450 | 10-40 | 100-300 | 0.2-0.4 | פריט (מודבקים) |
סוגים

סמריום-קובלט (אנ') - (נוסחה כימית: SmCo5) - שייך למשפחת המגנטים הנדירים של כדור הארץ שהומצאו במעבדה ואינו נמצא בטבע. פחות בשימוש מאשר נאודימיום משום עלותו הגבוהה. הכוח המגנטי שלו נמוך בהרבה משל נאודימיום, אך טמפרטורת הקירי שלו גבוהה יותר. יישום מגנטים אלו שיש בהם כוח מגנטי גבוה, דורש הפעלת טמפרטורות גבוהות.
הם עמידים מאוד לחמצון אך נשברים בקלות, בעיקר כאשר הם חשופים להלם תרמי.
נאודימיום (אנ') - (נוסחה כימית: Nd2Fe14B או בקיצור NIB) - מגנטי נאודימיום נוצרו בשנות ה-80', הם המגנטים החזקים ביותר ממשפחה זו ועלותם סבירה יחסית.
מגנטי ננאודימיום משמשים ביישומים הדורשים חוזק, כגון: מנועים חשמליים, כלים אלחוטיים, כוננים קשיחים, מעצורים מגנטיים, תכשיטים.
יתרונות: הם בעלי כוח השדה המגנטי הגבוה ביותר ויש להם כפיפות גבוהה יותר (מה שהופך אותם יציבים מבחינה מגנטית).
חסרונות: טמפרטורת קורי נמוכה, פגיעים יותר לחימצון מאשר מגנטי סמריום קובלט. קורוזיה עלולה לגרום למגנטים לא מוגנים לאבד את שכבת פני השטח או להתפורר לאבקה.
כדי למנוע התפוררות ואיבוד פני השטח יש לצפות את שטח המגנט בחומרים כגון: זהב, ניקל, אבץ, ציפוי פח, ציפוי אפוקסי, או שרף.
סכנות

כוח גדול המופעל על ידי מגנטים נדירים מכדור הארץ יוצר סיכונים שאינם קיימים בסוגים אחרים של מגנט. אף מגנטים בגודל של כמה סנטימטרים חזקים מספיק כדי לגרום לפציעות בחלקי הגוף כאשר הם נמצאים בין שני מגנטים או מגנט ומשטח מתכת, ואפילו לגרום לשברים בעצמות. מגנטים שקרובים אחד לשני יכולים להתנגש בכוח עצום כל כך, עד שהם יכולים לנפץ סוגים של חומרים מסוימים, והרסיסים המתעופפים מהחומר יכולים לגרום לפציעות.
מקרים בהם ילדים צעירים שבלעו מספר מגנטים נפצעו באופן חמור במערכת העיכול, עד כדי גרימת מוות.
ועדת בטיחות הצרכנים בארצות הברית (אנ') (USCPSC) חוקקה חוק שמגביל את גודל המגנטים הנדירים, אך חוק זה התבטל על ידי החלטת בית משפט פדרלית בארצות הברית בנובמבר 2016.
שימושים

מאז שמחיר המגנטים הפך תחרותי בשנות ה-90, הנאודימיום הוחלף באלניקו (אנ') ופריט (אנ') בתחומים מודרניים וטכנולוגים הדורשים מגנטים חזקים.
שימושים > שימושים נפוצים

יישומים נפוצים של מגנטי כדור-הארץ כוללים:
כונני דיסק קשיח במחשב.
טורבינות רוח וגנרטורים
רמקולים / אוזניות
אופניים ודינמו
סורקי MRI
סלילי דיג (אנ')
מכשירים אלחוטיים
מנוע סרוו
מנועי גרירה וגנרטורים משולבים בכלי רכב היברידיים וחשמליים.
פנסים המופעלים מכנית.
שימושים תעשייתיים כגון שמירה על טוהר המוצר, הגנה על ציוד, ובקרת איכות.
צעצועי מגנט נאודימיום (אנ')
ראו גם

יסודות קריטיים לטכנולוגיה
יסודות נדירים
כלכלה מעגלית
מיחזור
לנתניד
מגנטים של ברזל נאודימיום בורון
שני אובייקטים עשויים מכדורי מגנטי נאודימיום
אוקני

האוּקֶנִי (בלטינית: Ucennii, Ucenni או Iconii) היו שבט גאלי ששכן בעמק רומאנש (אנ'), בהרי האלפים, בדרום מזרח צרפת של ימינו, בתקופת הברזל.